PATVIRTINTA

Rokiškio rajono savivaldybės tarybos

2018 m. kovo 23 d. sprendimu Nr. TS-

**ROKIŠKIO RUDOLFO LYMANO MUZIKOS MOKYKLOS NUOSTATAI**

**I SKYRIUS**

 **BENDROSIOS NUOSTATOS**

1. Rokiškio Rudolfo Lymano muzikos mokyklos nuostatai (toliau – Nuostatai) reglamentuoja Rokiškio Rudolfo Lymano muzikos mokyklos (toliau – Mokykla) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, pagrindinę paskirtį, mokymo kalbą, ugdymo formas, veiklos teisinį pagrindą, sritį, rūšis, tikslą, uždavinius, funkcijas, ugdymosi pasiekimų įteisinimo dokumentų išdavimą, mokyklos teises, veiklos organizavimą ir valdymą, savivaldą, darbuotojų priėmimo į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

 2. Mokyklos oficialusis pavadinimas – Rokiškio Rudolfo Lymano muzikos mokykla; sutrumpintas pavadinimas – Rokiškio muzikos mokykla.

 3. Mokykla įregistruota Juridinių asmenų registre, kodas – 190253584.

 4. Mokyklos įsteigimo data – 1883 m., atkurta 1958 m.

 5. Mokyklos teisinė forma – biudžetinė įstaiga.

6. Mokyklos priklausomybė – savivaldybės mokykla.

 7. Mokyklos savininkė – Rokiškio rajono savivaldybė. Savininko teises ir pareigas įgyvendinanti institucija – Rokiškio rajono savivaldybės taryba, kuri

 7.1. tvirtina Mokyklos Nuostatus;

 7.2. skiria į pareigas ir iš jų atleidžia Mokyklos vadovą (direktorių);

 7.3. priima sprendimą dėl Mokyklos buveinės pakeitimo;

 7.4. priima sprendimą dėl Mokyklos pertvarkymo, reorganizavimo ar likvidavimo;

 7.5. priima sprendimą dėl Mokyklos filialo steigimo ar jo veiklos nutraukimo;

 7.6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

 7.7. sprendžia kitus Lietuvos Respublikos biudžetinių įstaigų įstatyme, kituose Lietuvos Respublikos įstatymuose ir šiuose Nuostatuose jos kompetencijai priskirtus klausimus.

 8. Buveinė – Kauno g. 4, LT-42115 Rokiškis.

 9. Grupė – Neformaliojo vaikų švietimo mokykla ir formalųjį švietimą papildančio ugdymo mokykla.

 10. Pagrindinė paskirtis – formalųjį švietimą papildančio muzikinio ugdymo mokykla. Kita paskirtis: Neformaliojo vaikų švietimo grupės muzikinio ugdymo mokykla.

 11. Mokymo kalba – lietuvių.

 12**.** Ugdymo formos– grupinis ir individualus ugdymasis.

 13. Mokykloje vykdomos programos: pradinio muzikinio formalųjį švietimą papildančio ugdymo ir pagrindinio muzikinio formalųjį švietimą papildančio ugdymo programos, ankstyvojo muzikinio ugdymo, profesinės linkmės muzikinio ugdymo modulis, neformaliojo vaikų ir suaugusiųjų švietimo, trumpalaikės muzikinio ugdymo programos.

 14. Išduodami mokymosi pasiekimus įteisinantys dokumentai: Neformaliojo vaikų švietimo pažymėjimas; Mokyklos nustatyto pavyzdžio pažymėjimas.

 15. Mokykla yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikoje įregistruotuose bankuose, savo veiklą grindžia Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu, Lietuvos Respublikos Vyriausybės nutarimais, Švietimo ir mokslo ministro įsakymais, Rokiškio rajono savivaldybės tarybos sprendimais, kitais teisės aktais ir šiais Nuostatais.

**II SKYRIUS**

 **MOKYKLOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

 16. Mokyklos veiklos sritis – švietimas, kodas 85.

 17. Mokyklos veiklos rūšys:

 17.1. pagrindinė švietimo veiklos rūšis – kitas mokymas, kodas 85.5;

 17.2. kitos veiklos rūšys:

 17.2.1. kitas, niekur kitur nepriskirtas, švietimas, kodas 85.59;

 17.2.2. kultūrinis švietimas, kodas 85.52;

 17.2.3. švietimui būdingų paslaugų veikla, kodas 85.60;

 17.2.4. bibliotekų ir archyvų veikla, kodas 91.01;

 17.2.5.vaikų poilsio stovyklų veikla, kodas 55.20.20;

 17.2.6. muzikos instrumentų nuoma, kodas 77.29.30;

 17.2.7. nuosavo arba nuomojamo nekilnojamojo turto nuoma ir eksploatavimas, kodas 68.20;
 18. Mokyklos veiklos tikslas – ugdyti visapusiškai išprususią asmenybę, jos intelektines, kūrybines, emocines galias, tenkinant individualius mokinių pažinimo, ugdymosi, saviraiškos poreikius, gebant integruotis demokratinėje visuomenėje, suteikiant bendrąsias ir esmines dalykines kompetencijas.

 19. Mokyklos veiklos uždaviniai:

19.1. teikti mokiniams kokybišką muzikinį išsilavinimą, tenkinant mokinių poreikį muzikuoti, ugdant asmenybės individualias kūrybines galias;

19.2. ugdyti savo krašto pilietį, tautos kultūros, papročių ir tradicijų puoselėtoją bei tesėją;

19.3. ugdymo planą bei programas sudaryti atsižvelgiant į individualius mokinio gebėjimus, asmeninius poreikius, sveikatos būklę, o gabiausius mokinius kryptingai orientuoti profesinei muziko, kultūros darbuotojo ar pedagogo karjerai;

19.4. užtikrinti sveiką bei saugią mokymosi aplinką;

19.5. užtikrinti mokinių su specialiaisiais poreikiais integraciją kolektyve;

19.6. kurti bendras muzikines grupes, kolektyvus, ansamblius.

20. Mokyklos funkcijos:

 20.1. formuoja ir įgyvendina ugdymo turinį pagal Lietuvos Respublikos Švietimo ir mokslo ministro patvirtintas rekomendacijas dėl meninio formalųjį švietimą papildančio ugdymo programų rengimo ir įgyvendinimo.

 20.2. vykdo pradinio ir pagrindinio formalųjį švietimą papildančio ugdymo ir neformaliojo švietimo programas: ankstyvojo, trumpalaikes – išplėstinio, kryptingo muzikinio ugdymo mokomuosiuose kolektyvuose, suaugusiųjų muzikinio ugdymo programas bei mokinių ir mokyklos poreikius tenkinančius programų modulius;

 20.3. individualizuoja ir diferencijuoja ugdymo planą bei individualias ugdymo programas skirtingų gebėjimų ugdytiniams (muzikos instrumentų pamokos – individualios);

 20.4. sudaro sąlygas taikyti įgytas žinias, gebėjimus, įgūdžius mokyklos, miesto, šalies ir tarptautiniuose renginiuose;

 20.5.vykdo muzikinio ugdymo pasiekimų patikrinimą pagal Mokyklos mokinių pažangos ir pasiekimų vertinimo tvarką;

 20.6. sudaro sąlygas darbuotojams tobulinti kompetencijas, skleisti gerąją patirtį, kelti kvalifikaciją;

 20.7. kuria ugdymo turiniui įgyvendinti reikiamą aplinką;

 20.8. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;

 20.9. vykdo mokinių priėmimą pagal Mokyklos nustatytą tvarką;

 20.10. sudaro mokymosi sutartis su tėvais (globėjais/rūpintojais), kitas sutartis ir vykdo sutartus įsipareigojimus;

 20.11. leidžia mokiniui, nebaigus pasirinktos ugdymo programos ir pateikus tėvų (globėjų/rūpintojų) prašymą bei pritarus Mokyklos metodinei tarybai, keisti / rinktis kitą ugdymo programą (instrumentą) pagal jo pasirengimo lygį;

 20.12. sudaro sąlygas mokiniams, atvykusiems iš kitų muzikos/meno mokyklų ir pateikus tėvų (globėjų / rūpintojų) prašymą bei pasiekimų pažymą, tęsti mokymąsi pagal ugdymo programas, atitinkančias jų pasirengimo lygį;

 20.13. vadovaudamasi Rokiškio rajono savivaldybės tarybos nustatyta tvarka renka mokestį už mokslą;

 20.14. atlieka kitas įstatymų ir teisės aktų nustatytas funkcijas.

 21. Mokymosi pasiekimus įteisinančių dokumentų išdavimas:

 21.1. Lietuvos Respublikos švietimo ir mokslo ministerijos Neformaliojo vaikų švietimo pažymėjimas išduodamas mokiniui, baigusiam formalųjį švietimą papildančio ugdymo programą;

 21.2. nustatyto pavyzdžio mokyklos pažymėjimas išduodamas mokiniui, baigusiam ankstyvojo muzikinio ugdymo, pradinio muzikinio ugdymo, trumpalaikę muzikinio ugdymo programą.

**III SKYRIUS**

**MOKYKLOS TEISĖS IR PAREIGOS**

 22. Mokykla, įgyvendindama tikslus ir uždavinius, atlikdama savo funkcijas, turi teises:

 22.1. parinkti ugdymo (si) metodus ir veiklos būdus;

 22.2. kurti naujus mokymo ir mokymosi modelius;

 22.3. bendradarbiauti su fiziniais ir juridiniais asmenimis;

 22.4. inicijuoti, vykdyti ir dalyvauti rajono, šalies ir tarptautiniuose projektuose;

 22.5. stoti ir jungtis į asociacijas, dalyvauti jų veikloje;

 22.6. gauti paramą Lietuvos Respublikos labdaros ir paramos įstatymo nustatyta tvarka;

 22.7. nustatyti teikiamų švietimo ar papildomų paslaugų kainas, įkainius ir tarifus tais atvejais, kai įstatymų nustatyta tvarka jų nenustato Rokiškio rajono savivaldybės taryba;

 22.8. verstis Mokyklos nuostatuose leista ūkine komercine veikla, jeigu tai neprieštarauja įstatymams.

 22.9. naudotis kitomis teisės aktų suteiktomis teisėmis.

 23. Mokyklos pareigos:

 23.1. užtikrinti kokybišką pradinio muzikinio formalųjį švietimą papildančio ugdymo ir pagrindinio muzikinio formalųjį švietimą papildančio ugdymo, ankstyvojo muzikinio, profesinės linkmės muzikinio ugdymo modulio, neformaliojo vaikų ir suaugusiųjų švietimo programų ir trumpalaikės muzikinio ugdymo programos kokybišką vykdymą;

 23.2. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

 23.3. užtikrinti ugdymo programų vykdymą;

 23.4. užtikrinti atvirumą vietos bendruomenei;

 23.5. užtikrinti mokymo sutarties sudarymą ir sutartų įsipareigojimų vykdymą.

 23.6.viešai skelbti informaciją apie Mokyklos veiklą;

 23.7. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**MOKYKLOS VEIKLOS ORGANIZAVIMAS IR VALDYMAS**

 24. Mokyklos veiklos organizavimo teisinis pagrindas:

 24.1. direktoriaus patvirtintas Mokyklos strateginis planas, kuriam yra pritarusios Mokyklos taryba ir Rokiškio rajono savivaldybės vykdomoji institucija ar jos įgaliotas asmuo;

 24.2. direktoriaus patvirtintas Mokyklos metinis veiklos planas, kuriam yra pritarusi Mokyklos taryba;

24.3. Mokyklos ugdymo planas, kurį suderinęs su Mokyklos taryba ir Rokiškio rajono savivaldybės vykdomąja institucija ar jos įgaliotu asmeniu, tvirtina direktorius.

25. Mokyklai vadovauja direktorius, kurį viešo konkurso būdu į pareigas penkeriems metams skiria ir iš jų atleidžia Rokiškio rajono savivaldybės taryba. Kitas funkcijas, susijusias su direktoriaus darbo santykiais, Darbo kodekso ir kitų teisės aktų nustatyta tvarka įgyvendina savivaldybės meras.

26. Mokyklos direktorius pavaldus Rokiškio rajono savivaldybės tarybai arba pagal galiojančius teisės aktus jos įgaliotam asmeniui, atskaitingas Rokiškio rajono savivaldybės tarybai, savivaldybės merui ir savivaldybės administracijos padaliniui, kuruojančiam švietimo įstaigų vadovų veiklą. Už Mokyklos nuostatų, teisės aktų, Rokiškio rajono savivaldybės tarybos sprendimų nevykdymą arba netinkamą vykdymą direktorius atsako Lietuvos Respublikos įstatymų nustatyta tvarka.

27. Mokyklos direktoriui sergant, išvykus į komandiruotę, atostogų metu jo funkcijas atlieka direktoriaus pavaduotoja ugdymui, o nesant pavaduotojo ugdymui – kitas Rokiškio rajono savivaldybės mero potvarkiu paskirtas asmuo.

28. Mokyklos direktorius:

28.1. vadovauja Mokyklos strateginio plano ir metinių veiklos planų, švietimo programų rengimui, rekomendacijų dėl smurto prevencijos įgyvendinimo mokykloje priemonių įgyvendinimui, juos tvirtina, vadovauja jų vykdymui;

28.2. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus, skatina juos, kontroliuoja darbo pareigų vykdymą.

28.3. rūpinasi mokytojų ir kitų darbuotojų darbo sąlygomis, organizuoja trūkstamų mokytojų ir kitų darbuotojų paiešką;

28.4. analizuoja Mokyklos veiklos ir valdymo išteklių būklę ir atsako už Mokyklos veiklos rezultatus;

28.5. priima mokinius Mokyklos nustatyta tvarka, sudaro mokymo sutartis teisės aktų nustatyta tvarka;

28.6. kartu su Mokyklos taryba sprendžia Mokyklos svarbius palankios ugdymui aplinkos kūrimo klausimus;

28.7. už mokinio elgesio normų pažeidimą skiria mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme;

28.8. kiekvienais metais teikia Mokyklos bendruomenei ir tarybai svarstyti bei viešai paskelbia savo metų veiklos ataskaitą;

28.9. organizuoja pašalinių asmenų patekimo į Mokyklos teritoriją apskaitą ir tai kontroliuoja, organizuoja Mokyklos teritorijos ir jos prieigų stebėjimą, informuoja teritorinę policijos įstaigą apie žinomus ar įtariamus smurto, prievartos, narkotinių ar psichotropinių medžiagų platinimo, viešosios tvarkos ir kitų pažeidimų atvejus;

28.10. supažindina Mokyklos bendruomenę su teisės aktais, reglamentuojančiais vaiko teises, pareigas ir atsakomybę už teisės pažeidimus, Mokyklos lankymą, narkotinių ir psichotropinių medžiagų vartojimo, smurto, nusikalstamumo prevenciją ir mokinių užimtumą;

28.11. bendradarbiauja su pagalbą mokiniui, mokytojui ir mokyklai teikiančiomis įstaigomis, Rokiškio rajono savivaldybės administracijos skyriais, teritorine policijos įstaiga, socialinių paslaugų ir sveikatos įstaigomis, Rokiškio rajono savivaldybės administracijos vaiko gerovės komisija ir kitomis institucijomis, dirbančiomis vaiko teisių apsaugos srityje;

28.12. prireikus sudaro su institucijomis, dirbančiomis prevencinį darbą savivaldybės teritorijoje, kitose vietovėse, sutartis dėl pagalbos teikimo Mokykloje ar už jos ribų;

28.13. organizuoja mokinių užimtumą mokinių atostogų metu;

28.14.tvirtina pareigybių sąrašą, neviršijant nustatyto didžiausio leistino pareigybių skaičiaus ir savivaldybės biudžete gimnazijai patvirtintų lėšų darbo užmokesčiui;

28.15. suderinęs su Mokyklos taryba, tvirtina Mokyklos vidaus darbo tvarkos taisykles;

28.16. leidžia įsakymus, kontroliuoja jų vykdymą;

28.17. sudaro teisės aktų nustatytas komisijas, darbo grupes, inicijuoja Mokyklos savivaldos institucijų sudarymą ir skatina jų veiklą;

28.18. atstovauja Mokyklai kitose institucijose, Mokyklos vardu sudaro sutartis Mokyklos funkcijoms atlikti;

28.19. tvirtina Mokyklos struktūrą, nustato Mokyklos veiklos tikslus, uždavinius, direktoriaus pavaduotojos ugdymui funkcijas ir veiklos sritis;

28.20. dalį savo funkcijų Lietuvos Respublikos teisės aktų nustatyta tvarka gali pavesti atlikti direktoriaus pavaduotojai ugdymui ar kitam įgaliotam asmeniui;

28.21. atlieka kitas funkcijas, nustatytas šiuose Nuostatuose ir Mokyklos direktoriaus pareigybės aprašyme.

29. Mokyklos direktorius atsako už:

29.1. Lietuvos Respublikos įstatymų ir kitų teisės aktų laikymąsi Mokykloje, tinkamą funkcijų atlikimą, nustatytų Mokyklos tikslo ir uždavinių įgyvendinimą, Mokyklos veiklos rezultatus, už gerą ir veiksmingą mokinio minimalios priežiūros priemonių įgyvendinimą;

29.2. Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, Mokyklos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

29.3. atsako už Mokyklos finansinę veiklą, svarsto ir priima sprendimus, susijusius su Mokyklos lėšų (įskaitant lėšas, skirtas Mokyklos darbuotojų darbo užmokesčiui), turto naudojimą ir disponavimą juo.

30. Mokyklos metodinę tarybą, renkamą trejiems metams, sudaro metodinių grupių pirmininkai ar grupių nariai. Metodinei tarybai vadovauja ir jos veiklą organizuoja metodinės tarybos narys, išrinktas tarybos narių atviru balsavimu balsų dauguma. Metodinę tarybą koordinuoja direktoriaus pavaduotoja ugdymui.

31. Metodinė taryba:

31.1. nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja gerosios patirties sklaidą;

31.2. planuoja ir aptaria ugdymo turinį (programas, mokymo ir mokymosi metodus, kontekstą, mokinių pasiekimų ir pažangos vertinimo būdus, mokymo (-si) ir ugdymo (-si) priemones bei patyrimą, kurį mokiniai sukaupia ugdymo procese), pritaiko jį mokinių individualioms reikmėms;

31.3. dalyvauja kuriant Mokyklos strateginį planą, metinį veiklos planą;

31.4. planuoja ir organizuoja mokytojų kvalifikacijos tobulinimo seminarus, konferencijas;

31.5. koordinuoja dalykų metodinių grupių veiklą;

31.6. dalyvauja aptariant mokytojo metodinę veiklą;

31.7. inicijuoja gerosios patirties sklaidą.

32. Metodinės tarybos susirinkimai kviečiami ne rečiau kaip kartą per 2 mėnesius. Susirinkimas teisėtas, jei jame dalyvauja ne mažiau kaip 2/3 narių. Nutarimai priimami atviru balsavimu, balsų dauguma.

33. Ugdymo turinio formavimo ir ugdymo proceso organizavimo klausimais Mokyklos direktorius gali organizuoti vadovų, mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.

**V SKYRIUS**

**MOKYKLOS SAVIVALDA**

34. Mokyklos savivalda grindžiama švietimo tikslais, Mokykloje vykdomomis švietimo programomis ir Mokyklos tradicijomis.

35. Mokyklos savivaldos institucijos kolegialiai svarsto Mokyklos veiklos ir finansavimo klausimus ir pagal kompetenciją, apibrėžtą šiuose Nuostatuose, priima sprendimus, daro įtaką direktoriaus priimamiems sprendimams, atlieka visuomeninę Mokyklos valdymo priežiūrą. Mokyklos savivaldos institucijų įvairovę, jų kompetenciją ir sudarymo principus įteisina šie Nuostatai.

36. Mokyklos taryba (toliau – Taryba) – aukščiausioji Mokyklos savivaldos institucija. Tarybos nariu gali būti asmuo, turintis žinių ir gebėjimų, padedančių siekti Mokyklos strateginių tikslų ir įgyvendinti Mokyklos misiją. Tarybos nariu negali būti Mokyklos direktorius, valstybės politikai, politinio (asmeninio) pasitikėjimo valstybės tarnautojai. Tarybą sudaro 3 mokytojai, 3 tėvai, 3 mokiniai ir 1 vietos bendruomenės atstovas:

36.1. Tarybos narius renka:

36.1.1. mokytojus – Mokytojų taryba;

36.1.2. tėvus (globėjus, rūpintojus) – visuotinis mokinių tėvų susirinkimas;

36.1.3. mokinius – mokiniai slaptu balsavimu iš pasiūlytų ir pasisiūliusių kandidatų;

36.1.4. vietos bendruomenės atstovą deleguoja vietos bendruomenė;

36.1.5. Tarybos pirmininką renka tarybos nariai atviru balsavimu, balsų dauguma. Siūlyti kandidatus, kelti savo kandidatūrą turi teisę bet kuris Tarybos narys;

36.2. Mokyklos taryba renkama trejiems metams, ta pačia rinkimo tvarka papildant išėjusius narius;

36.3. Taryba privalo rinktis ne rečiau kaip kartą per pusmetį;

36.4. posėdis yra teisėtas, jei jame dalyvauja ne mažiau kaip pusė Tarybos narių ir yra ne mažiau kaip po vieną mokinių, mokytojų ir tėvų atstovą. Nutarimai priimami dalyvaujančių balsų dauguma, atviru balsavimu. Balsams pasiskirsčius po lygiai, lemia Tarybos pirmininko balsas;

36.5. Tarybos posėdžius kviečia, juos organizuoja ir jiems pirmininkauja Tarybos pirmininkas;

36.6. į Tarybos posėdį gali būti kviečiami Mokyklos bendruomenės nariai, organizacijų bei įstaigų atstovai be balso teisės;

36.7. Taryba už veiklą kasmet atsiskaito ją rinkusiems Mokyklos bendruomenės bei vietos bendruomenės nariams kartą per metus;

36.8. Taryba:

36.8.1. teikia siūlymų dėl Mokyklos strateginių tikslų, uždavinių ir jų įgyvendinimo priemonių;

36.8.2. aptaria siūlymus dėl vadovėlių užsakymo, moksleivių žinių ir gebėjimų vertinimo sistemos parinkimo, papildomos veiklos ir renginių organizavimo;

36.8.3. pritaria Mokyklos strateginiam planui, Mokyklos metiniam veiklos planui, ugdymo planui, vidaus darbo tvarkos taisyklėms, Nuostatams, jų pakeitimams ir papildymams, kitiems Mokyklos veiklą reglamentuojantiems dokumentams, teikiamiems direktoriaus;

36.8.4. teikia siūlymų Mokyklos direktoriui dėl Nuostatų pakeitimo ar papildymo, Mokyklos vidaus struktūros tobulinimo, vidaus tvarkos bei darbo tvarkos taisyklių pakeitimo ar papildymo, dėl Mokyklos veiklos tobulinimo;

36.8.5 kiekvienais metais vertina Mokyklos direktoriaus metų veiklos ataskaitą ir teikia savo sprendimą dėl ataskaitos Rokiškio rajono savivaldybės tarybai;

36.8.6. teikia siūlymų Rokiškio rajono savivaldybės tarybai dėl Mokyklos materialinio aprūpinimo, veiklos tobulinimo;

36.8.7. svarsto mokytojų, metodinės tarybos, mokinių ir tėvų (globėjų, rūpintojų) savivaldos institucijų ar Mokyklos bendruomenės narių iniciatyvas ir teikia siūlymų direktoriui;

36.8.8. teikia siūlymų dėl Mokyklos darbo tobulinimo, saugių mokinių ugdymo ir darbo sąlygų sudarymo, talkina formuojant Mokyklos materialinius, finansinius ir intelektinius išteklius, svarsto lėšų naudojimo klausimus;

36.8.9. svarsto kitus Mokyklos direktoriaus teikiamus klausimus;

36.8.10. gali sustabdyti kitų Mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos.

37. Mokytojų taryba – nuolat veikianti Mokyklos savivaldos institucija mokytojų profesiniams bei bendriems ugdymo klausimams spręsti. Ją sudaro Mokyklos vadovybė, visi dirbantys mokytojai, koncertmeisteriai ir bibliotekininkė:

37.1. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per pusmetį. Prireikus gali būti sušauktas neeilinis Mokytojų tarybos posėdis;

37.2. Mokytojų tarybai vadovauja Mokyklos direktorius, Mokytojų tarybos sekretorių renka Mokytojų tarybos nariai;

37.3. posėdžiai yra teisėti, jei juose dalyvauja ne mažiau kaip pusė tarybos narių. Sprendimai priimami paprasta balsų dauguma. Jei balsai pasiskirsto po lygiai, lemiamas yra pirmininko balsas;

37.4. Mokytojų taryba:

37.4.1. svarsto ir priima nutarimus teisės aktų nustatytais ir direktoriaus bei pavaduotojos ugdymui teikiamais klausimais;

37.4.2. aptaria ugdymo planą ir jo įgyvendinimo klausimus;

37.4.3. svarsto Mokyklos strateginį planą, metinį veiklos planą, teikia siūlymus veiklos tobulinimui;

37.4.4. aptaria mokinių sveikatos, mokymosi, poilsio klausimus ir pedagoginės veiklos tobulinimo klausimus;

37.4.5. ugdymo turinį ir metodus derina su Mokyklos keliamais uždaviniais ir bendruomenės poreikiais;

37.4.6. svarsto ugdymo (si), nepamokinės veiklos klausimus, skatina inovacijų paiešką ir gerosios patirties sklaidą;

37.4.7. renka atstovus į Mokyklos tarybą.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO**

 **TVARKA IR ATESTACIJA**

 38. Darbuotojai į darbą Mokykloje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

 39. Mokyklos darbuotojams už darbą mokama Lietuvos Respublikos valstybės ir savivaldybių įstaigų darbuotojų darbo apmokėjimo įstatymo ir kitų teisės aktų nustatyta tvarka.

 40. Mokyklos direktorius, jo pavaduotojai, mokytojai atestuojasi ir kvalifikaciją tobulina Švietimo ir mokslo ministro nustatyta tvarka.

**VII SKYRIUS**

**MOKYKLOS TURTAS, LĖŠOS, JŲ NAUDOJIMO TVARKA IR FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA**

 41. Mokykla valdo patikėjimo teise perduotą Rokiškio rajono savivaldybės turtą, naudoja ir disponuoja juo pagal įstatymus Rokiškio rajono savivaldybės tarybos sprendimų nustatyta tvarka.

 42. Mokyklos buhalterinė apskaita organizuojama ir finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka. Atskaitomybę tvarko Rokiškio rajono savivaldybės administracijos centralizuotos buhalterijos apskaitos skyrius.

 43. Lėšų šaltiniai:

 43.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Rokiškio rajono savivaldybės biudžeto lėšos, skiriamos pagal patvirtintas sąmatas;

 43.2. specialiųjų programų lėšos:

 43.2.1. lėšos už teikiamas paslaugas (mokestis už mokslą, patalpų nuoma, kopijavimo paslaugos, kursų, seminarų organizavimas, koncertinė veikla ir kt.);

 43.2.2. lėšos, gautos įvairių projektų vykdymui;

 43.2.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

 43.3. paramos pagal Lietuvos Respublikos labdaros ir paramos įstatymą lėšos;

 43.4. kitos teisėtu būdu įgytos lėšos.

 44. Lėšos naudojamos Lietuvos Respublikos teisės aktų bei Rokiškio rajono savivaldybės tarybos nustatyta tvarka.

 45. Mokyklos veiklos ir išorės finansinį auditą atlieka savivaldybės kontrolierius (savivaldybės kontrolės ir audito tarnyba).

 46. Mokyklos vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

 47. Mokyklos veiklos priežiūrą atlieka Rokiškio rajono savivaldybės administracija, prireikus pasitelkdama išorinius vertintojus.

 48. Švietimo ir mokslo ministro nustatyta tvarka Rokiškio rajono savivaldybės taryba vykdo Mokyklos veiklos kokybės gerinimo priežiūrą, atsižvelgdama į direktoriaus metų veiklos ataskaitos vertinimo rezultatus.

**VIII SKYRIUS**

**BAIGIAMOSIOS NUOSTATOS**

49. Mokykla turi interneto svetainę, atitinkančią Lietuvos Respublikos teisės aktų nustatytus reikalavimus.

 50. Informacija apie Mokykloje vykdomas programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, laisvas darbo vietas, Mokyklos bendruomenės tradicijas ir pasiekimus skelbiama Mokyklos interneto svetainėje~~,~~ socialiniuose tinkluose, Mokyklos tarybos susirinkimuose, informaciniuose stenduose, esant poreikiui – vietos spaudoje.

 51. Mokyklos nuostatai keičiami ir papildomi Rokiškio rajono savivaldybės tarybos, Mokyklos direktoriaus ar Mokyklos tarybos iniciatyva.

 52. Mokyklos nuostatus, jų pakeitimus, papildymus, pritarus Mokyklos tarybai, tvirtina Rokiškio rajono savivaldybės taryba.

 53. Mokykla reorganizuojama, likviduojama ar pertvarkoma Civilinio kodekso, Lietuvos Respublikos biudžetinių įstaigų įstatymo, Švietimo įstatymo ir kitų teisės aktųnustatyta tvarka.

 54. Mokyklos struktūros pertvarka – mokyklos grupės pakeitimas arba vykdomos organizacinės veiklos pakeitimai (grupių, skyrių, filialų steigimas ar likvidavimas, paskirties keitimas) – vykdoma Rokiškio rajono savivaldybės tarybos sprendimu, teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės

meras Antanas Vagonis

PATVIRTINTA

Rokiškio rajono savivaldybės tarybos

2018 m. kovo 23 d. sprendimu Nr. TS-

**ROKIŠKIO CHOREOGRAFIJOS MOKYKLOS NUOSTATAI**

**I SKYRIUS**

**I. BENDROSIOS NUOSTATOS**

 1. Rokiškio choreografijos mokyklos nuostatai (toliau – Nuostatai) reglamentuoja Rokiškio choreografijos mokyklos (toliau – Mokykla) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, pagrindinę paskirtį, ugdymo kalbą ir ugdymo formas, veiklos teisinį pagrindą, sritį, rūšis, tikslą, uždavinius, funkcijas, ugdymosi pasiekimų įteisinimo dokumentų išdavimą, mokyklos teises, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, reorganizavimo, likvidavimo ar pertvarkymo tvarką.

 2. Mokyklos oficialusis pavadinimas – Rokiškio choreografijos mokykla; sutrumpintas pavadinimas – Choreografijos mokykla.

 3. Mokykla įregistruota Juridinių asmenų registre, kodas – 191570356.

 4. Mokyklos įsteigimo data - 1992 m.

 5. Mokyklos teisinė forma – biudžetinė įstaiga.

 6. Mokyklos priklausomybė – savivaldybės mokykla.

 7. Mokyklos savininkė – Rokiškio rajono savivaldybė. Savininko teises ir pareigas įgyvendinanti institucija – Rokiškio rajono savivaldybės taryba.

 8. Rokiškio rajono taryba:

 8.1. tvirtina Mokyklos Nuostatus;

 8.2. skiria į pareigas ir iš jų atleidžia Mokyklos vadovą (direktorių);

 8.3. priima sprendimą dėl Mokyklos buveinės pakeitimo;

 8.4. priima sprendimą dėl Mokyklos pertvarkymo, reorganizavimo ar likvidavimo;

 8.5. priima sprendimą dėl Mokyklos filialo steigimo ar jo veiklos nutraukimo;

 8.6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

 8.7. sprendžia kitus Lietuvos Respublikos biudžetinių įstaigų įstatyme, kituose Lietuvos Respublikos įstatymuose ir šiuose Nuostatuose jos kompetencijai priskirtus klausimus.

9. Buveinė – Respublikos g. 96, LT-42136 Rokiškis.

10. Grupė – neformaliojo vaikų švietimo mokykla ir formalųjį švietimą papildančio ugdymo mokykla.

 11. Pagrindinė paskirtis – Formalųjį švietimą papildančio choreografinio ugdymo mokykla. Kita paskirtis: Neformaliojo vaikų švietimo grupės choreografinio ugdymo mokykla.

 12. Mokymo kalba – lietuvių.

 13. Ugdymo formos – grupinis ir individualus ugdymasis.

 14. Mokykla vykdo šias programas: pradinio šokio formalųjį švietimą papildančio ugdymo programas; pagrindinio šokio formalųjį švietimą papildančio ugdymo programas; neformaliojo vaikų švietimo programas.

 15. Išduodami šie mokymosi pasiekimus įteisinantys dokumentai: Neformaliojo vaikų švietimo pažymėjimas. Mokyklos nustatyto pavyzdžio pažymėjimas.

 16. Mokykla yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose.

 17. Mokykla turi paramos gavėjo statusą.

 18. Mokykla savo veiklą grindžia Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos švietimo įstatymu, Lietuvos Respublikos biudžetinių įstaigų įstatymu, Vaiko teisių konvencija, Lietuvos Respublikos Vyriausybės nutarimais, Lietuvos Respublikos švietimo ir mokslo ministro įsakymais, Rokiškio rajono savivaldybės tarybos sprendimais, kitais teisės aktais ir šiais Nuostatais.

**II SKYRIUS**

**MOKYKLOS VEIKLOS SRITYS IR RŪŠYS, TIKSLAS, UŽDAVINIAI IR FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

19. Mokyklos veiklos sritis – švietimas kodas 85.
20. Mokyklos švietimo veiklos rūšys:
20.1. pagrindinė švietimo veiklos rūšis – kitas mokymas, kodas 85.5;

20.2. kitos švietimo veiklos rūšys:
20.2.1. kultūrinis švietimas, kodas 85.52;

 20.2.2. kitas, niekur nepriskirtas švietimas, kodas 85.59;

 20.2.3. švietimui būdingų paslaugų veikla, kodas 85.60.

 21. Kitos ne švietimo veiklos rūšys:

 21.1. nuosavo arba nuomojamo turto nuoma ir eksploatavimas, kodas 68.20.

 22. Mokyklos veiklos tikslas – per kompetencijų įgijimą teikti kokybišką, atitinkantį ugdytinių (vaikų, jaunimo, suaugusių) meninio pažinimo, lavinimosi ir saviraiškos poreikius ugdymą; sudaryti sąlygas įgyti menines – bendrakultūrines kompetencijas per muziką, šokį, teatrą ir audio - vizualinį meną.

 23. Mokyklos veiklos uždaviniai:

 23.1. užtikrinti sveiką ir saugią ugdymo (si) aplinką; sukurti palankų psichologinį klimatą ir ugdymo (si) edukacinę erdvę; grįsti veiklą humanistine, demokratine ugdymo filosofija ir vertybių sistema, puoselėjant demokratiškus bendruomenės santykius;

 23.2. puoselėti prigimtines menines ugdytinio galias (intelektualines, emocijų, valios, fizines) lemiančias kūrybinę asmenybės brandą ir socializacijos sėkmę;

 23.3. sudaryti sąlygas priimtiems į mokyklą ugdytiniams įgyti pradinę meninę brandą, plėtojant kompetencijas per individualų saviraiškos poreikio tenkinimą bei padėti užtikrinti jų tęstinumą aukštesnio profilio meno ugdymo institucijose.

 24. Mokyklos funkcijos:

 24.1.formuoja ir įgyvendina ugdymo turinį, pagal Lietuvos Respublikos švietimo ir mokslo ministro įsakymu patvirtintas rekomendacijas dėl meninio formalųjį švietimą papildančio ugdymo programų rengimo ir įgyvendinimo;

 24.2. individualizuoja ir diferencijuoja ugdymą skirtingų gebėjimų ugdytiniams;
24.3. teikia ankstyvojo, pradinio, pagrindinio, kryptingo (išplėstinio) bei mėgėjų programų pasiūlą;
24.4. vykdo sutartyse sutartus įsipareigojimus, užtikrina švietimo kokybę;
24.5. kuria mokyklą kaip rajono ir apskrities kultūros židinį;
24.6. užtikrina sveiką, saugią mokymosi ir darbo aplinką;
24.7. sudaro sąlygas ugdytiniams perimti tautos ir Europos kultūros pagrindus;

 24.8. viešai žiniasklaidos priemonėse skelbia apie naujų ugdytinių priėmimo sąlygas į mokyklą.

 25. Mokymosi pasiekimus įteisinančių dokumentų išdavimas:

 25.1. Mokyklos nustatyto pavyzdžio pažymėjimas išduodamas mokiniui, baigusiam ankstyvojo, kryptingo (išplėstinio) ir mėgėjų ugdymo programas;

 25.2. Lietuvos Respublikos švietimo ir mokslo ministerijos Neformaliojo vaikų švietimopažymėjimas išduodamasmokiniui, baigusiam formalųjį švietimą papildančio ugdymo programą.

**III SKYRIUS**

**MOKYKLOS TEISĖS IR PAREIGOS**

 26. Mokykla, įgyvendindama jai pavestus tikslą ir uždavinius, atlikdama jai priskirtas funkcijas, turi teisę:

 26.1. parinkti meninio ugdymo (si) metodus, formas ir ugdymo (si) veiklos būdus;

 26.2. kurti naujus ugdymo (si) modelius, užtikrinančius kokybišką ugdymą;

 26.3. bendradarbiauti su savo veiklai įtakos turinčiais fiziniais ir juridiniais asmenimis;

 26.4. nustatyti teikiamų švietimo ar papildomų paslaugų kainas, įkainius ir tarifus tais atvejais, kai įstatymų nustatyta tvarka jų nenustato Rokiškio rajono savivaldybės taryba, verstis komercine veikla, jeigu tai neprieštarauja įstatymams, įstatymų nustatyta tvarka gauti pajamas už teikiamas švietimo ir papildomas paslaugas;

 26.5. stoti ir jungtis į asociacijas, burtis į profesines sąjungas, vykdyti ir dalyvauti šalies ir tarptautiniuose projektuose;

 26.6. gauti labdarą ir paramą Lietuvos Respublikos labdaros ir paramos įstatymo nustatyta tvarka;

 26.7. įstatymų nustatyta tvarka gauti pajamas už teikiamas švietimo ir papildomas paslaugas;

 26.8. naudotis kitomis teisės aktų suteiktomis sąlygomis.

 27. Mokyklos pareigos:

 27.1. užtikrinti kokybišką pradinio šokio formalųjį švietimą papildančio, pagrindinio šokio formalųjį švietimą papildančio ugdymo programų ir neformaliojo vaikų švietimo programų vykdymą;

 27.1.sudaryti mokiniams ir darbuotojams saugias mokymosi ir darbo, priešgaisrinius ir visuomenės sveikatos saugos reikalavimus atitinkančias sąlygas;

 27.2. užtikrinti sveiką, saugią, užkertančią kelią smurto, prievartos apraiškoms, žalingiems įpročiams aplinką ir kokybišką neformaliojo švietimo ir formalųjį švietimą papildančių ugdymo programų vykdymą;

 27.3. viešai skelbti informaciją apie Mokyklos veiklą;

 27.4. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV SKYRIUS**

**MOKYKLOS VEIKLOS ORGANIZAVIMAS IR VALDYMAS**

 28. Mokyklos veiklos organizavimo teisinis pagrindas:

 28.1. direktoriaus patvirtintas Mokyklos strateginis planas, kuriam yra pritarusios mokyklos taryba ir Rokiškio rajono savivaldybės vykdomoji institucija ar jos įgaliotas asmuo;

 28.2. direktoriaus patvirtintas metinis Mokyklos veiklos planas, kuriai yra pritarusi Mokyklos taryba;

 28.3. Mokyklos ugdymo planas, kurį suderinęs su Mokyklos taryba ir Rokiškio rajono savivaldybės vykdomąja institucija ar jos įgaliotu asmeniu tvirtina direktorius.

 29. Mokyklai vadovauja direktorius, kurį viešo konkurso būdu į pareigas penkeriems metams skiria ir iš jų atleidžia Rokiškio rajono savivaldybės taryba. Kitas funkcijas, susijusias su direktoriaus darbo santykiais, Darbo kodekso ir kitų teisės aktų nustatyta tvarka įgyvendina savivaldybės meras.

 29.1. Mokyklos direktorius pavaldus Rokiškio rajono savivaldybės tarybai arba pagal galiojančius teisės aktus jos įgaliotam asmeniui, atskaitingas Rokiškio rajono savivaldybės tarybai, savivaldybės merui ir savivaldybės administracijos padaliniui, kuruojančiam švietimo įstaigų vadovų veiklą. Mokyklos nuostatų, teisės aktų, Rokiškio rajono savivaldybės tarybos sprendimų nevykdymą arba netinkamą vykdymą direktorius atsako Lietuvos Respublikos įstatymų nustatyta tvarka;

 29.2. Mokyklos direktoriui sergant, išvykus į komandiruotę, atostogų metu jo funkcijas atlieka direktoriaus pavaduotojas ugdymui, o nesant pavaduotojo ugdymui – kitas Rokiškio rajono savivaldybės mero potvarkiu paskirtas asmuo.

 30. Mokyklos direktorius:

 29.1. vadovauja Mokyklos strateginio plano, metinių veiklos planų ir ugdymo planų rengimui, juos tvirtina, vadovauja jų vykdymui;

 30.2. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus, skatina juos, kontroliuoja darbo pareigų vykdymą;

 30.3. vadovauja ir atstovauja mokyklai, atsako už jos veiklos organizavimą, darbo rezultatus;

 30.4. telkia kolektyvą valstybinės švietimo politikos uždaviniams įgyvendinti, ilgalaikėms ir trumpalaikėms mokyklos veiklos programoms vykdyti;

 30.5. puoselėja demokratinius mokyklos bendruomenės santykius;

 30.6. palaiko ryšius su vaikų tėvais (globėjais), mokyklos rėmėjais, visuomene, kuria ugdymui palankią sociokultūrinę aplinką;

 30.7. vykdo nuolatinę ugdymo proceso priežiūrą;

 30.8. stebi ir vertina mokytojų praktinio darbo rezultatus;

 30.9. rūpinasi darbuotojų profesiniu tobulėjimu, skatina juos kelti kvalifikaciją ir atestuotis;

 30.10. tvirtina skyrių vedėjus ir žinių patikros ir egzaminų vykdymo ir vertinimo komisijas; bendrąjį pamokų tvarkaraštį, mokytojų ir kitų darbuotojų darbo grafikus;

 30.11. įstatymų ir kitų teisės aktų nustatyta tvarka disponuoja mokyklos turtu ir lėšomis, atsako už biudžetinių ir nebiudžetinių lėšų naudojimą pagal steigėjo patvirtintas sąmatas, įstaigos materialinės bazės kūrimą ir saugojimą, svarsto ir priima sprendimus, susijusius su lėšomis skirtomis mokyklos darbuotojų darbo užmokesčiui;

 30.12. Lietuvos Respublikos švietimo įstatymo 26 straipsnyje nurodytos informacijos skelbimą, demokratinį švietimo įstaigos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, mokyklos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

 30.13. atsako už visą mokyklos veiklą ir jos rezultatus, užtikrina, kad nebūtų vykdomi bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai;

 30.14. rengia metines ataskaitas ir teikia jas rajono tarybai;
 30.15. vykdo kitas pareigybės aprašyme nustatytas funkcijas.

**V SKYRIUS**

**MOKYKLOS SAVIVALDA**

 31. Mokykla savivaldą organizuoja ir jos formas bei institucijas kuria remdamasi bendraisiais ugdymo tikslais ir mokykloje susiklosčiusiomis tradicijomis.

 32. Mokyklos savivaldos institucijos yra: mokyklos taryba, mokytojų taryba.

 33. Mokyklos taryba (toliau - Taryba) – aukščiausioji Mokyklos savivaldos institucija, telkianti mokinių, mokytojų ir tėvų (globėjų, rūpintojų) ir vietos bendruomenės atstovus numatyti svarbiausius mokyklos veiklos tikslus ir spręsti uždavinius.

 34. Mokyklos taryba sudaroma laikantis demokratinių rinkimų principų: procedūros aiškumo ir skaidrumo, rinkimų slaptumo, visuotinumo, konkurencijos, periodiškumo.

 35. Mokyklos taryba renkama trejiems metams. Ją sudaro 3 mokytojai, 3 tėvai (globėjai), 1 mokinys.

 36. Taryba renkama trims metams, mokytojus į tarybą siūlo mokytojų taryba, tėvus ir mokinius – visuotiniai susirinkimai.

 37. Tarybos pirmininką renka tarybos nariai per pirmąjį posėdį. Mokyklos direktorius negali būti tarybos nariu.

 38. Tarybos posėdžiai šaukiami ne rečiau kaip vieną kartą per metus. Prireikus gali būti sušauktas neeilinis mokyklos tarybos posėdis.

 39. Posėdis yra teisėtas, jei jame dalyvauja ne mažiau kaip du trečdaliai visų jos narių. Nutarimai priimami dalyvaujančiųjų balsų dauguma.

 40. Mokyklos steigėjas, nustatęs, kad tarybos sprendimai prieštarauja įstatymams ar kitiems mokyklos veiklą reglamentuojamiems teisės aktams, siūlo mokyklos tarybai juos svarstyti iš naujo. Mokyklos tarybai atsisakius, ginčas gali būti sprendžiamas įstatymų nustatyta tvarka.

 41. Mokyklos taryba:

 40.1. svarsto ir aprobuoja mokyklos veiklos programą, nuostatus, vidaus tvarkos taisykles, ugdymo plano projektą, ugdymo organizavimo tvarką, aptaria siūlymus dėl mokomųjų kolektyvų veiklos;

 41.2 teikia siūlymus dėl mokinių žinių, gebėjimų ir įgūdžių vertinimo sistemos pasirinkimo, renginių organizavimo;
 41.3. inicijuoja mokyklos bendruomenės bendradarbiavimą;
 41.4. svarsto mokyklos struktūros keitimo klausimus ir teikia siūlymus Mokyklos direktoriui;

 41.5. gali sustabdyti kitų savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

 41.6. kiekvienais metais vertina Mokyklos direktoriaus metų veiklos ataskaitą ir teikia savo sprendimą dėl ataskaitos Rokiškio rajono savivaldybės tarybai;

 41.7. teikia siūlymus Rokiškio rajono savivaldybės tarybai dėl Mokyklos materialinio aprūpinimo, veiklos tobulinimo.

 42. Mokytojų taryba – nuolat veikianti mokyklos savivaldos institucija mokytojų profesiniams ir bendriesiems ugdymo klausimams spręsti.

 43. Mokytojų tarybą sudaro mokyklos direktorius ir visi mokytojai.

 44. Mokytojų tarybos posėdžiai šaukiami ne rečiau kaip vieną kartą per pusmetį, taip pat prasidedant ir baigiantis mokslo metams. Prireikus gali būti šaukiamas neeilinis mokytojų tarybos posėdis.

 45. Mokytojų tarybai vadovauja mokyklos direktorius. Mokytojų tarybos sekretorius renkamas iš mokytojų tarybos narių vieneriems metams.

 46. Mokytojų tarybos posėdžiai yra teisėti, jeigu juose dalyvauja ne mažiau kaip 2/3 tarybos narių. Nutarimai priimami dalyvaujančiųjų balsų dauguma.

 47. Mokytojų taryba:

 47.1. svarsto ir priima nutarimus teisės aktų nustatytais ir mokyklos direktoriaus teikiamais klausimais, analizuoja ugdymo planų, ugdymo programų įgyvendinimo klausimus;

 47.2. aptaria mokinių koncertų, spektaklių, konkursų rezultatus;

 47.3. analizuoja mokyklos veiklą, aktyviai dalyvauja rengiant ir vykdant mokyklos veiklos metinius ir strateginius planus.

 48. Mokyklos mokinių savivaldos institucija gali būti kuriama pagal mokinių poreikius, mokyklos veiklos tradicijas demokratiniais rinkimų principais.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

 49. Darbuotojai į darbą priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

 50. Darbuotojams už darbą mokama Lietuvos Respublikos valstybės ir savivaldybių įstaigų darbuotojų darbo apmokėjimo įstatymo ir kitų teisės aktų nustatyta tvarka.

 51. Mokyklos direktorius ir mokytojai atestuojasi ir kvalifikaciją tobulina švietimo ir mokslo ministro ir kitų teisės aktų nustatyta tvarka.

**VII SKYRIUS**

**MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR VEIKLOS PRIEŽIŪRA**

 52.Mokykla valdo patikėjimo teise perduotą savivaldybės turtą, naudoja ir disponuoja juo Lietuvos Respublikos įstatymų ir Rokiškio rajono savivaldybės tarybos sprendimų nustatyta tvarka.

 53. Mokyklos buhalterinė apskaita organizuojama ir finansinių ir biudžeto vykdymo ataskaitų rinkiniai sudaromi ir teikiami Lietuvos Respublikos buhalterinės apskaitos įstatymo, Lietuvos Respublikos viešojo sektoriaus atskaitomybės įstatymo ir kitų teisės aktų nustatyta tvarka.

 54. Lėšų šaltiniai:

 54.1. valstybės biudžeto specialiųjų tikslinių dotacijų Rokiškio rajono savivaldybės biudžetui skirtos lėšos ir Rokiškio rajono savivaldybės biudžeto lėšos, skiriamos pagal patvirtintas sąmatas;

 54.2. lėšos gaunamos už teikiamas paslaugas (patalpų nuoma, kopijavimo paslaugos, kursų, seminarų, koncertų organizavimą ir kt.);

 54.3. lėšos, gautos įvairių projektų vykdymui;

 54.4. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

 54.5. paramos pagal Lietuvos Respublikos labdaros ir paramos įstatymą lėšos;

 54.6. kitos teisėtu būdu įsigytos lėšos.

 55. Mokyklos buhalterinę apskaitą organizuoja ir finansinę atskaitomybę tvarko Rokiškio rajono savivaldybės administracijos centralizuotos buhalterinės apskaitos skyrius.

 56. Mokyklos veiklos ir išorės finansinį auditą atlieka savivaldybės kontrolierius (savivaldybės kontrolės ir audito tarnyba).

 57. Mokyklos vidaus auditas atliekamas vadovaujantis Lietuvos Respublikos vidaus kontrolės ir vidaus audito įstatymu ir kitais vidaus auditą reglamentuojančiais teisės aktais.

 58. Mokyklos veiklos priežiūrą atlieka Rokiškio rajono savivaldybės administracija, prireikus pasitelkdama išorinius vertintojus.

 59. Švietimo ir mokslo ministro nustatyta tvarka Rokiškio rajono savivaldybės taryba vykdo Mokyklos veiklos kokybės gerinimo priežiūrą, atsižvelgdama į direktoriaus metų veiklos ataskaitos vertinimo rezultatus.

**VIII. SKYRIUS**

**BAIGIAMOSIOS NUOSTATOS**

 59. Mokykla turi interneto svetainę, atitinkančią Lietuvos Respublikos teisės aktų nustatytus reikalavimus.

 60. Mokyklos interneto svetainėje viešai skelbiama informacija apie Mokykloje vykdomas neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, laisvas darbo vietas, mokyklos bendruomenės tradicijas ir pasiekimus.

 61. Informacija apie mokyklą skelbiama Mokyklos interneto svetainėje, Mokyklos bendruomenės susirinkimuose, Mokyklos informaciniuose stenduose, esant poreikiui – vietos spaudoje.

 62. Pranešimai, kuriuos pagal šiuos Nuostatus ar Lietuvos Respublikos teisės aktus reikia paskelbti viešai, skelbiami Mokyklos interneto svetainėje, prireikus teisės aktų nustatyta tvarka Rokiškio rajono savivaldybės interneto svetainėje ir / ar vietos spaudoje.

 63. Mokyklos nuostatai keičiami ir papildomi Rokiškio rajono savivaldybės tarybos, mokyklos direktoriaus ar mokyklos tarybos iniciatyva.

 64. Mokyklos nuostatus, jų pakeitimus, pildymus, pritarus Mokyklos tarybai, tvirtina Rokiškio rajono savivaldybės taryba.

 65. Mokykla reorganizuojama, likviduojama ar pertvarkoma Rokiškio rajono savivaldybės tarybos sprendimu, vadovaujantis Civiliniu kodeksu, Lietuvos Respublikos biudžetinių įstaigų įstatymu ir kitais teisės aktais.

 66. Mokyklos struktūros pertvarka – Mokyklos grupės pakeitimas arba vykdomos organizacinės veiklos pakeitimai (skyrių, filialų steigimas ar likvidavimas, paskirties keitimas) – vykdoma Rokiškio rajono savivaldybės tarybos sprendimu, vadovaujantis Civiliniu kodeksu, Lietuvos Respublikos biudžetinių įstaigų įstatymu ir kitais teisės aktais.

\_\_\_\_\_\_\_\_\_\_\_\_\_

Rokiškio rajono savivaldybės

meras Antanas Vagonis